Espoon nuorisovaltuusto

Espoon nuorisovaltuusto on 13–18-vuotiaiden espoolaisten nuorten vaikuttamistoimielin. Nuorisovaltuuston tehtävä on edistää kaupungin nuorten etua kaupungin päätöksenteossa. Nuorisovaltuuston toiminta on puoluepoliittisesti riippumatonta.

Nuorisovaltuustoon valitaan 40 nuorisovaltuutettua ja 5 varavaltuutettua joka toinen vuosi parittomina vuosina järjestettävissä vaaleissa. Ehdolle voivat asettua ja äänestää voivat kaikki vaalivuonna 13–18 vuotta täyttävät espoolaiset nuoret. Nykyinen nuorisovaltuusto kaudelle 2026–2027 valittiin marraskuussa 2025 toimitetuissa vaaleissa.

## Toiminta
Nuorisovaltuusto kokoontuu kerran kuussa Espoon valtuustotalolle yleiskokoukseen. Kokous on avoin yleisölle. Kokouksessa hyväksytään nuorisovaltuuston aloitteet ja kannanotot, valitaan edustajat luottamustehtäviin ja päätetään muista nuorisovaltuustoa koskevista asioista. Kaikilla valtuutetuilla on kokouksessa äänioikeus.

Nuorisovaltuuston toimintaa johtaa vuodeksi kerrallaan valittu puheenjohtaja. Hänen apunaan toimivat 1. ja 2. varapuheenjohtaja. Nuorisovaltuusto voi myös valita sihteerin, joka toimii kokousten pöytäkirjanpitäjänä. Nuorisovaltuuston hallituksen muodostavat puheenjohtajisto, sihteeri ja kuusi erikseen valittua jäsentä. Hallitus valmistelee nuorisovaltuuston käsittelemät asiat.

Nuorisovaltuustolla on läsnäolo- ja puheoikeus kaupunginvaltuustossa, kaupunginhallituksessa ja sen jaostoissa, lautakunnissa, paitsi tarkastus- ja keskusvaalilautakunnissa, poikkihallinnollisten kehitysohjelmien ohjausryhmissä sekä eräissä muissa toimielimissä. Espoon nuorisovaltuustolla on viisi edustajaa Länsi-Uudenmaan hyvinvointialueen nuorisovaltuustossa.

Nuorisovaltuusto on järjestänyt vuodesta 2014 lähtien Vaikuttamo-tapahtuman, jossa tutustetaan 9.-luokkalaiset erilaisiin vaikuttamisen keinoihin.

## Historia
Espoon nuorisovaltuusto perustettiin maaliskuussa 1997. Päätös nuorisovaltuuston perustamisesta ei sisältänyt tarkkoja ohjeita nuorisovaltuuston tehtävistä tai toimintatavoista, vaan näiden suunnittelu jätettiin nuorisovaltuustolle. Ensimmäinen nuorisovaltuusto valittiin postivaaleilla, joissa 13–20-vuotiaat nuoret saivat äänestää ja asettua ehdokkaaksi. 81 ehdokkaasta valittiin tällöin 30 nuorisovaltuutettua.

Espoon nuorisovaltuusto sai läsnäolo- ja puheoikeuden kaupungin lautakuntiin Kai Mykkäsen puheenjohtajakaudella. Vuonna 2012 sai läsnäolo- ja puheoikeuden kaupunginvaltuustoon Sampsa Pietilän ollessa puheenjohtaja. Joulukuussa 2019 Espoon kaupunginhallitus myönsi nuorisovaltuustolle ensimmäisenä suurena kaupunkina läsnäolo- ja puheoikeuden kokouksiinsa. Nuorisovaltuustolle myönnettiin läsnäolo- ja puheoikeus kaupunginhallituksen jaostoihin joulukuussa 2025.

Vuonna 2013 nuorisovaltuustovaaleissa oli ehdolla vain 42 ehdokasta, joten kaupunginhallitus päätti valita kaikki hakijat nuorisovaltuustoon.

## Jäsenet

### Jäsenet kaudella 2026–2027

### Hallituksen jäsenet (2026)

* Outi Ala-Kojola (puheenjohtaja)
* Aatos Caesar (1. varapuheenjohtaja)
* Iida Karjalainen (2. varapuheenjohtaja)
* Elif Huttunen (sihteeri)
* Vera Enoksson (2026 lähtien)
* Rasmus Inkinen (2026 lähtien)
* Aaron Lähdesmäki (2026 lähtien)
* Kaarlo Salminen (2026 lähtien)
* Prinit Swami (2026 lähtien)
* Topias Toimi (2026 lähtien)

## Puheenjohtajat

### Puheenjohtajat (1997–)

## Aiheesta muualla
* Nuorisovaltuusto Espoon kaupungin sivuilla

## Lähteet